**היבטים התפתחותיים ואוריינים של קריאה וכתיבה – ד"ר הילה שכטר סלמון**

**שיעור 1 27.10.19**

קריאה = פענוח לצורך הבנה.

80 אחוז בכיתה א מצליחים ללמוד לקרוא.

 20 אחוז לקויות הוראה השיטה לא התאימה או לקות למידה.

80 אחוז מהילדים מצליחים לקרוא בשיטת ההוראה הקיימת. 20 אחוז הנותרים צריכים שיטת הוראה שונה על מנת לרכוש את הקריאה . יש לבדוק מהן הקשיים של אותם תלמידים ולנסות לפתור את זה בשיטת הוראה לקריאה אחרת, או לתת חיזוקים על מנת שיוכלו ללמוד בשיטה הנלמדת.

שמורה מבינה על איזה בסיס נמדדת שיטת הלמידה כך היא יודעת מה היתרונות והחסרונות של אותה שיטה.

**שיעור 2 3.11.19**

מצגת : **כיצד נבנית/נבחרת שיטת הקריאה?**

**ידע תיאורטי** – מתייחס למחקרים והסברים בדרך כלל מתחום הפסיכולוגיה הקוגניטיבית על תהליך הקריאה.

ידע התאורטי הזה מתרגמים להגדרה - מה זאת קריאה ?

**ההגדרה** שאני בונה מהידע התיאורטי היא קשורה לראייה הפילוסופית שלי לגבי האופן שבו צריך ללמד את מיומנות הקריאה, כלומר מדובר בדרך כלל ומקיפה להתבונן בתהליך רכישת הקריאה (**גישה** – הגישה הפילוסופית – לשיטות קריאה)

ו**השיטה** זה הפרקטיקה – איך מיישמים את הגישה בתוך העבודה בכיתה (התרגילים וחוברות).

 לכל גישה יכולות להיות הרבה מאוד שיטות. אם לא יהיה לנו ידע תאורטי טוב של השיטה אני לא אבין איך ליישם טוב בפועל את השיטה.

סיכום : אנו יכולים להבין מהתרגיל **שההגדרה של קריאה תהיה תמיד פענוח לצורך הבנה** .

סוף התהליך תהיה – הבנה !!!

**פענוח + הבנה = קריאה** .

לקריאה דרושים כישורים קודמים (בשלות, ידע עולם, אוצר מילים, מודעות לצלילים, ידע שפתי )

**שיעור 3 - 10.11.19 :**

אנו מקשרים ידע קודם על פי הקשר הרלבנטי.

הצורך להתמודד עם כפל משמעות.

**תפיסה אפיזודית** – תפיסה של חלקי מידע בלי היכולת להבין את הקשר בין חלקי המידע.

תפקיד המורה במקרה זה ללמד את התלמיד שהפירוש נמצא קצת אחרי המילה / לפני המילה וכו' – לתת לו את הכלים לעשות את החיבורים הללו.

הבנת הנקרא תלויה בתרבות – כשמעריכים את הבנת הנקרא של תלמיד צריכים לתת כמה שיותר טקסטים שקשורים לעולם התרבותי של הילד. כדי לראות אם הוא לא מבין כי קשה לו הקריאה או כי זה רחוק מהעולם התרבותי ( עולם הידע ) שלו.

**שיעור 4 – 17.11.19**

המעבר לכיתה א' דורש הסתגלות, בשונה מהגן שיש שם יותר גמישות.

ישנם יותר דרישות בבית ספר.

**חווית המעבר לכיתה א' –**

ההבדלים הפיזיים בין הגן לבית הספר :

גודל המבנה –

רעש – בבית ספר נשמע יותר רעש מסיבה שיש המון תלמידים לעומת גן.

גיל וגודל הילדים – הילד נמצא במסגרת שאיתו נמצאים גם ילדים הגדולים ממנו (כיתות ו') מה שהיה שונה מהגן שכולם היו באותו גודל פיזי ובאותו גיל

מספר המבוגרים שהילד נמצא עימם בקשר – בגן הילד רגיל לגננת וסייעת ובבית ספר יש מורה לכל מקצוע, מנהלת בית ספר, יועצת. לכל מבוגר כזה יש תחום אחריות אחר על הילד והילד צריך להבין למה כל אחד אחראי.

.

רמת ההתפתחות : על מנת שילד יעלה לכיתה א' יש צורך בהתפתחות ב:

1. **התחום הקוגניטיבי – תפיסתי** – אינטליגנציה תקינה לשכבת בני גילו(בדיקת IQ), הבחנה בין דמיון למציאות, תפיסה חשבונית, יכולת ריכוז ומיקוד הקשב לאורך זמן, מוכנות לקראת כתיבה וקריאה

\***תפיסה חזותית** – תפיסה מדויקת של הגירויים החזותיים שנקלטים דרך העין ומעובדים במרכזי הראייה במוח.

\***תפיסה שמיעתית** – תפיסה מדויקת של הגירויים השמיעתיים שנקלטים דרך האוזן, ומעובדים במרכזי השמיעה במוח. כל הצלילים

\* **מודעות פונולוגית** – היכולת לגלות רגישות לצלילי השפה הבסיסיים ביותר ולפעול עליהם במודע.(צלילי דיבור בלבד) לדוגמא: מתחיל ברמה בסיסית להצליח לחרוז חרוזים.

1. **רמה לשונית סבירה**, אוצר מילים תואם גיל, יכולת ליצור מושגים והכללות. הבנה להתמצאות בסביבה בה הוא חי.
2. **התחום הרגשי** – ילד שבוכה מכל דבר וחסר יכולת התאפקות, חוסר עצמאות/תלותיות, לא מסתדר עם ילדים אחרים ברמה הרגשית, קושי רב ביכולת לדחות סיפוקים. יכולת להיפרד בקלות מההורים.
3. **התחום החברתי** – להיות מסוגל לקבל את מרות המבוגרים, יכולת לעבוד בקבוצה, להקשיב לאחרים אך גם לעמוד על שלו, היכולת להשתתף בתחרויות ולדעת להפסיד. ליזום קשרים חברתיים. לשמר חברויות.
4. **התחום המוטורי – נוירולוגי** – התפתחות כללית של הגוף, שליטה בגוף ובשרירים, בריאות פיזית כללית טובה, התפתחות תקינה של המוטוריקה הגסה (ללכת, לקפוץ) והעדינה (לכתוב, להרכיב).

**שיעור 5 : 24.11.19**

העקרונות החשובים במוכנות :

הגיל שבו מגיעים ילדים למוכנות ללמוד מטלות ספציפיות אינו אחיד.

ילדים מפתחים מיומנויות בקלות רבה יותר, אם הן מבוססות על התפתחות ובשילה.

אין להכריח ילדים להתאמץ ותרגל מיומנויות לפני שהגיעו להתפתחות ובשילה מוקדמות ( אם אני מנסה ללמד מוקדם מידי אני יכולה להשיג משהו הפוך כמו תסכול, חוסר רצון לשתף פעולה)

בדרך כלל ככל שהילד בשל ומבוגר יותר, הוא יזדקק לפחות אימון ותרגול במיומנות מסוימת.

המורה יכול לעודד ולשפר את מוכנות התלמיד – לשים את הילד בסביבה שלומדת סביבם, לחשוף אותם.

עשרת הקריטריונים למוכנות ללמידה

1. יכולת תפיסתית – לצורך העתקה , כתיבה , גזירה , קריאה, האזנה. (שמיעתית וחזותית)
2. על הילד להיות מוכן רגשית להיכנס לעולם חדש – ההבדלים בין הגן לבין בית הספר.
3. על הילד להיות בעל יכולת להסתגל באופן חברתי למצבים חדשים – להשתלב בחברה, להקשיב למורים, להשלים עם דמויות סמכות, להבין את הכללים החברתיים במקום החד שהוא הגיע אליו
4. על הילד להיות בעל יכולת לספוג ידע – להפוך את הידע לקניינו, להשתמש בידע החדש שהוא לומד.
5. על הילד להיות בעל יכולת להתמודד ולהעריך מצבים בעיתים – לדעת להבין בין טוב לרע ,לא להסתבך , להתאים את התנהגות שלו לנהלים החברתיים.
6. על הילד להיות בעל יכולת להתרכז ולהתמיד.
7. על הילד להיות בעל יכולת לתפוס חוקיות במצבים חברתיים ובמצבים לימודיים – לדעת להסיק מסקנות, ולבין עקרונות חברתיים גם אם לא אומרים לי . להסיק מתוך ההקשר.
8. על הילדת להיות בעל יכולת לקלוט ידע בגלל דחף ומוטיבציה פנימית ללמידה. שואל, חוקר, מציב לעצמו מטרות, סקרן
9. על הילד להיות בעל יכולת לראות, לשמוע ולהיות חזק פיזית, על מנת ללמוד.
10. על הילד להיות בעל יכולת לדבר, להבין את השפה ולבטא את עצמו.

דו"ח גננת -מטלה :

אילו נקודות מתוך תיאור המקרה מעידות על בשלות ואילו על חוסר בשלות ?

**אוריינות – 1.12.19 :**

**אוריינות** - האזנה דיבור קריאה כתיבה.

**הגדרת אריסון** – אריסון מתייחס רק לקריאה וכתיבה אך אוריינות

יכולת לשלוט במיומנויות אלא גם יכולת להשתמש במיומנויות האלה כדי לקחת חלק פעיל בקהילה בה אני חיה. כל אלו משרתות אותי בתפקוד היום יומי שלי.

**ניצני אוריינות - מרי קלאי**

קלאי טוענת שילדים מתעניינים במערכת הכתב עוד לפני שמלמדים אותם בצורה פורמלית.

ניצני אוריינות – הזמן שאנו רואים את התעניינות של הילדים בסמלי הכתיבה. קלאי מתייחסת לניצני האוריינות כתהליך התפתחותי של הילד.

**הול 1989 מציין 4 נקודות חשובות שאנו צריכים להבין ביחס למושג ניצני אוריינות :**

 1. לסביבה יש חלק בהתפתחות של ניצני האוריינות, הסביבה מספקת את הגירויים והמידע אך מי שיגרום לכך שהמידע הזה ייקלט אליו זה האדם עצמו. כלומר שקליטת המידע והעיבוד שלו והפיכה שלו לדבר משמעותי זוהי פעולה אקטיבית של האדם עצמו. לא מספיק שאשים גירויים לילד או אלמד אותו, אלא הילד צריך לקחת את המידע ולהעביר אותו פעילות פנימית.

2. אוריינות היא תהליך , כל הזמן רואים שינוי קטן מ-לא אוריין לאוריין. תהליך איטי והדרגתי המתרחש לאורך זמן. תהליך המתחיל לפני גיל בית ספר וממשיך להתפתח לאורך שנים.

3. בשלות – לילדי יש את היכולות הבסיסיות שטמונות בהם להבנה של העולם. מבנים קוגניטיביים מוחיים שמאפשרים להם לנתח ולהבין את העולם. יש בו את המנגנונים שמאפשרים לו לעשות את הפעולות הללו.

4. לא מספיק שהילד יהיה בשל אלא צריך גם סביבה שתאפשר ותזמן את ההתפתחות האוריינית, וסביבה שתספק גירויים אורייניים, שתאפשר התנסות ותחשוף למילים כתובות, שתחשוף לשפה עשירה ומפותחת. וסביבה שתאפשר לילד לעסוק בכל אלה.

**איך מתנהג ילד שמפגין כישורים אוריינים ?**

 **היבטים התנהגותיים -**

התעניינות בשלטי חוצות, מילים כתובות על מוצרים בסופר, מנסים לכתוב וכו'.

**היבטים התפתחותיים –**

יכולים לראות ילדים הנמצאים בסיכון לרכישת קריאה וכתיבה עוד לפני שמתרחשת למידה . ילדים שמתקשה בשלבים הטרומיים.

**Emergent** – "מתהווה" - ניצנים עצם השימוש במושג מצביע על כך שמדובר בתהליך התפתחותי ולא במצב סטטי .

חשוב לציין כי לא ניתן להצביע על זמן מסוים בחיי הילד שבו מתחילה התפתחותו האוריינית.

**קריאה** : ניתן לפענח כל מילה ולא להבין. הקריאה היא תהליך של השערות על פי ידע קודם אימותן או הפרכתן על סמך המפגש עם הטקסט. לעיתים קיים אצלנו ידע קודם אך איננו משתמשים בו.

חוסר בידע קודם פוגם בתהליך הבנת הנקרא.

**מאפיינים של ניצני אוריינות – זמן הגן :**

ידע האותיות : הכרת שמות האותיות, סדר האותיות א"ב (בתוך שיר), היכולת לשיים אותיות המוצגות בכתה – לדעת לקשר את השם של האות לסימן הכתוב של האות, היכולת לציין את הצליל שמייצגת כל אות.

**שמות האותיות בעברית וצליליהן –**

**עיקרון אקרופוני** - כאשר שם האות מתקשר לצליל שאותה מייצגת האות. הקשר בין הצליל הפותח של שם האות לבין הצליל שהאות מייצגת. עובד על כל העיצורים פרט לאותיות אהו"י – 4 אותיות שמייצגות בשפה שלנו תנועות. למשל כשהאות ו מייצגת את התנועה או – אין את העיקרון האקרופוני.

עיצורים – האותיות שנעצרות ע"י אברי הדיבור – חיך, שיניים לשון. כל אותיות הא"ב הם עיצורים. אותיות אה"וי משמשות גם כתנועות לא רק כעיצורים. למשל **קו**ל. קו = תנועה.

 לדוגמה - האות ו משמעת במילה ורד כעיצור. לעומת המילה אור האות ו משמשת כתנועה. כשהאות ו משמשת כעיצור העיקרון האקרופוני נשמר.

**התרומה של שם האות לתהליך הלמידה:**

* שם האות עוזר ללמידת הצליל של האות כי רוב המקרים האותיות מייצגות עיצורים.

כשילד יודע מה שם האות ב – בית, נשאל מה צליל האות. אם הוא יודע שהשם בית הוא ידע את הצליל כי זה בתחילת השם של האות. ( אותיות עיצור )

* מהווה תומך זיכרון – מהווה עוגן שמיעתי לייצוג החזותי של האות. לדוגמא האות ח' והאות כ' השם עוזר לנו להבדיל בין אות שנראית דומה אחת לשנייה באמצעות שם אחר.
* מודעות פונולוגית – מודעות לצלילי הדיבור הבסיסיים ביותר בשפה. מי שלא מצליח להתעסק בצלילי הדיבור, זקוק לשם האות כדי להצליח לקשר את הצלילים של האותיות לשמם.
* הכרת שמות האותיות חשובה מבחינה תקשורתית – על מנת שנוכל לקיים שיח.

**ניצני קריאה**

בגיל הרך הילד שמים לב לאופן בו "עובדת" השפה הכתובה. הם מבינים שיש משהו שעומד מאוחרי הסמלים של השפה הכתובה. ומתחילים להביע בזה עניין.

חשוב שהילדים יראו אותנו קוראים כמודל התנהגותי.

**8.12.19**

חשוב להבין שעצם הקריאה בפני הילד אינה מובילה באופן אוטומטי לצמיחתה של אוריינות.

 עידוד לקריאה : זרעי האוריינות טמונים בהבניה החברתית של משמעות סביב החומר הכתוב – כלומר ההסברים שנלווים מההורה לילד, לנצל הזדמנויות כדי לתווך לילדים את הכתוב. אם הילד עירני ומשתף פעולה יש להסביר מילים קשות וביטויים שיש לתווך לילד.

**איך ילדים מתחילים להבין משמעויות של מילים?**

בתחילת הדרך ילדים צעירים מתחילים לייחס לסמלים בסביבתם משמעות ומבינים שהסמל מייצג את הכתוב למשל – כשיש את היד עצור, ואם יהיה כתוב עצור (הוא לא באמת יקרא את המיליה אך) הוא יזכור שהסמל מייצג עצירה.

 **הקשר פיזי** – הקשר בין המילים הכתובות לסמל הקיים. (קריאה של דפוס סביבתי)

**הקשר היסטורי** – אחרי הרבה פעמים שילד מצליח לקשר בין המילה לתמונה שמלווה אותה, הוא מתחיל להטביע את התבנית השלמה של המילה וזהו בעצם ההקשר ההיסטורי. הוא ראה את הביטוי בעזרת רמזים חזותיים בעבר והצליח לזהות את הביטוי בהקשר אחר ללא הרמזים החזותיים.

לסוג קריאה זה קוראים **קריאה קונטקסטואלית** – קריאה הקשרית.

המעבר הזה בין הקשר פיזי להקשר היסטורי הוא מאוד חשוב להתפתחות האוריינית של הילד כי השלב הבא יהיה כבר קריאה ללא הקשר בכלל. הילד מבין שיש חוקיות שהוא צריך לנסות ללמוד אותה.

יש לנו עוד סוג של קריאה הקשרית שנקראת קריאה רפרנציאלית. בגיל בערך 4.5

 **סמנטיקה -** יש ילדים שמתחילים להתייחס למשמעות המילה כדי לדעת איפה היא כתובה. הילדים מתייחסים למשמעות של המילה ולא למספר הצלילים. הם צריכים להבין שמספר הצלילים הוא החשוב!! ולא מהות המילה. לדוגמא תרנגולת היא רק אחת אז המילה תהיה כתובה קצר, ולול יש שם הרבה תרנגולות אז המילה תהיה ארוכה – וזוהי הטעות שלהם. הילדים תמיד מחפשים את המשמעות.

מעבר לכך יש אזור ממח שאחראי על עיבוד צלילי הדיבור, הילדים מפנים קשב למשמעות ולא קשב לצלילים.

**שלבי התפתחות הקריאה אצל ילדים – מודל התפתחות הקריאה של משרד החינוך:**

1. קריאה טרום אלף - ביתית – גיל 3

הילדים מצליחים לזהות בסביבתם כמה מילים כתובות בעזרת הקשר פיזי או הקשר היסטורי. הילד בשלב זה יכולים להתבלבל בין המילים אבא ואמא מכיוון שהם נראות מבחינה חזותית מאוד דומות.

1. קריאה אלף-ביתית חלקית – גן חובה

הילדים מתחילים לזהות חלק מהאותיות במילים ויכולים לקשר חלק מהאותיות לצלילים.

הם מנחשים את המילה לפי האות שמתחילה אותה. הם מתחילים להתייחס לאותיות שבתוך המילים, מבינים שלאותיות יש צלילים. אך גם כאן להקשר יש קשר גדול ביכולת הזיהוי שלהם. מתחילים להבין סידוריות וקביעויות.

1. קריאה אלף-ביתית – מהלך כיתה א.

ילד מסוגל לקשר את כל האותיות לצלילים שלהן. הוא מבין את הצופן הגרפו-פונמי.

הוא מסוגל להתמודד באופן עצמאי עם קריאת מילים חדשות.

יש להם קריאה מצרפת – קריאה שבה מתייחסים לכל צירוף, הקריאה איננה שוטפת ואוטומטית.

1. קריאה אורתוגראפית – תבנית האיות המדויקת והנכונה של המילה.

אמצע כיתה ב'.

נרכשת קריאה שוטפת, מהירה ואוטומטית. מדויקת.

הילדים מבינים את העיקרון האלף - ביתי.

מה שמביא לתוצאות אלו הם – תרגול הקריאה.

**התפתחות מודל של קריאה ספציפית לספר**

איך ילדים מתחילים לגלות התעניינות בספרים ספציפית ולא במילים כתובות בסביבתם ?

שלב ראשון – (שנה וחצי – שנתיים ) סיפור שמודרך על ידי תמונות, בלשון דבורה. הם לא מסוגלים לספר את הסיפור ללא התמונות, עם העלייה בגיל וההבנה שהסיפור נמצא בכתוב, הם מתייחסים יותר וזוכרים מה כתוב. גם אם השפה לא ברורה אך הילד מצביע על אובייקט וקורא לו בשם קבוע זהו ניסיון תקין.

שלב שני – סיפור מעוצב המודרך על ידי תמונות ומסופר בלשון דבורה. ללא תמונות לא נוכל ונתקשה להבין את הסיפור. סיפור דיאלוגי – הילד מפתח את הסיפור על ידי יצירת דיאלוג עם מי שמאזין לו. הילד משלים את המשפט של המבוגר. יש מצבים שיש דיאלוגים בין הדמויות בסיפור אך אין קישוריות בין הדיאלוגים השונים. גיל 3

סיפור מונולוגי- הילד מספר סיפור עם משמעות לפי התמונות, סיפור עם רצף, אך שוב – לא תמיד קשור לכתוב בכלל. גיל 3 וחצי

(למבחן – שהילה שואלת באיזה שלב התפתחותי נמצא הילד? צריך להסתכל על התוכן הספציפי של המקרה ולא על גיל הילד על מנת לקבוע את השלב)

שלב שלישי – באזור גיל 4 וחצי, המילים כבר נשמעות מוכרות מהסיפור עצמו, הוא זוכר את המילים הכתובות.

* חצי במילים שלו חצי מהסיפור
* כל הסיפור בלשון דבורה, אך כמו הסיפור המקורי
* אמירה בעל פה של הסיפור

שלב רביעי – קריאה תוך התייחסות לדפוס, הילדים מתייחסים למילים הכתובות ולא לתמונות הם מכירים את העניין שצריך לקרוא מה שכתוב ולא להתבסס על הכתוב.

באזור גיל 5.

סיכום – החשיבות בהקראת סיפורים לילדים :

* חוויה רגשית
* רגישות למשלב הגבוה יותר של שפה כתובה
* פיתוח רגישות וצפיות לסכמה חוזרת של מבנה הסיפור
* הכרות עם תסמיניה המוסכמים של השפה הכתובה

**15.12.19:**

**ניצני כתיבה – מודל להתפתחות הכתיבה לוין, אמסטרדמר וקורת. מאמר חובה לקריאה.1997**

**המודל הוא מודל שנבנה ספציפית בעקבות מחקר שנעשה על ילדים דוברי עברית.**

**המודל מציג רצף של התפתחות הכתיבה.**

שלב ראשון - שרבוט בלתי ייצוגי – קשקוש

לא מגדירים עדיין את האותות הראשונים של כתב, כי אין קיטוע, אין סדר, אין לו מאפיינים של מערכת הכתב. הצורה של הקו יכולה להיות שונה מילד לילד ואין אחידות של אותו ילד עצמו בנוסף. הילד לא יודע שמערכת הכתב שומרת על מאפיינים סדורים. גיל שנתיים וחצי עד שלוש. מתייחסים לזה כאחד מהשלבים כי הילדים יכולים לזהות כתב וציור אך לא יכולים לבצע.

שלב שני – דמוי כתב, דמוי מילה, דמוי טקסט.

מרחב שבו הילד משתמש לכתיבה זה מרחב מוגבל ומסודר. כיווניות – שמאל לימין או ימין לשמאל ושמירה על השורות, הפרדה של הסימנים.

השלב השלישי – שלב של אותיות אקראיות, הילדים משתמשים באותיות מהדפוס העברי אבל האותיות שבהם הם בוחרים להשתמש לא קשורות למה שהם רצו לכתוב. בדרך כלל ייקחו את האותיות מהשם שלהם.

עקרון המינימאלית – מה שמנחה את הילדים לקחת אותיות ולהשתמש בם – הם דבקים באמונה שאומרת שאי אפשר להעביר מסר שלם בפחות משלושה סימנים. לא נראה ילדים שכותבים בשתי אותיות.

הבנ

ה והבעה בעל פה שיעור מקוון 1 : 15.3.2020 –

**מודל ממדי השפה – צורה, שימוש ותוכן.**

מודל שבוחן את האינטראקציה בין ממדי השפה השונים בשלושה תחומים – ממדים של צורה –

**פונולוגיה –** צלילי השפה שאנו מפיקים.

**מורפולוגיה –** מבנה המילים הקיימות בשפה  מסוימת ורכיביהן בעלי המשמעות המכונים "מורפמות" או צורנים. המורפולוגיה חוקרת את דרכי הצטרפות הצורנים למילים, את משמעותם ואת חלוקת המילים למילים הראשוניות ולצורנים הנוספים אליהם.

מורפמה - מורפמה היא היחידה הלשונית הקטנה ביותר הנושאת משמעות נקראת גם צורן. מורפמה יכולה להוות מילה בפני עצמה, להצטרף למילה אחרת (תוך השפעה על המשמעות שלה), או להרכיב מילה על ידי צירוף של מורפמות נוספות.

**תחביר –** איך שאנו מניחים את המילים בתוך המשפט.

**תוכן -** לכל מילה יש משמעות – יש תפקיד לתכנים שאני מעלים בשיחה.

**שימוש** - איך אנו לוקחים את הצורה והתוכן כדי ליצור תקשורת חברתית, כלומר לקחנו את כל ממדי השפה שדיברנו עליהם עד עכשיו והכנסנו אותם תחת מודל אחד, האדם צריך באופן משולב להשתמש בממדים הללו על מנת ליצור אינטראקציה נכונה ומובנת על מנת להעביר את המסר.

**שפה לא מותאמת** כלומר – מצב שבו אחד או יותר מהממדים לא תואמים את הסיטואציה בתקשורתית, למשל ילד שיש לו קשיים בתקשורת (התחום הפרגמטי) – תהיה לו בעיה בשימוש השפה לצורך יצירת קשר חברתי, כלומר אותו ילד למרות שיש לו אוצר מילים הוא יכול לא לבחור את המילים המתאימות לאותה סיטואציה. בעיה זו משפיעה גם על התוכן הנאמר, כי הילד לא מצליח להשתמש באוצר המילים הנכון כדי ליצור אינטראקציה. ברגע שיש לי פגיעה בממד אחד, יש לי פגיעה בממד שני והופכת את הפגיעה לפגיעה כללית בממדים.

לסיום – בעיה בתחום ספציפי משליכה גם על בעיה בתפקוד ברכיבים אחרים בשפה.

**ממדי השפה עד כה שנלמדו:**

פונולוגיה – המבנה הצלילי של השפה הדבורה, כולל גם את קליטת צלילי השפה, ייצוג של הצלילים בתוך הזיכרון שלנו ואת ההפקה המותאמת של הצלילים.

מורפולוגיה – המבנה של המילים בשפה , איך יחידות צליליות נבנות לצורך מילים, מילים בעברית מורכבות מבניינים משקלים ושורשים. מבנה המילה היא היחידה המורפולוגית. שורש זו יחידה מורפולוגית, משקל זה מבנה מורפולוגי, יש חוקיות לאופן שבו אנו יוצרים שפה.

סמנטיקה -משמעויות המילים והביטויים, התוכן ומשמעות השפה, מכנים את אוצר המילים המנטלי של האם כ"מילון".

תחביר – מאגר הכללים והחוקים של הצטרפות המילים, בזכות התחביר השפה היא אינסופית, אפשר להאריך כל משפט ע"י הוספה של שמות עצם או פעלים, תארים.

פרגמטיקה – תחום שמאתר את הדרך שבה אנו משתמשים בשפה למטרות תקשורתיות מגוונות, עוזר לנו להבין סיטואציות חברתיות שונות, עוזר להו באיזה משלב אנו צריכים להשתמש, טון דיבור, באיזה דרך נפנה לאותו אדם שעומד מולנו בהקשר של קרבה.

איך אנו יכולים לראות קשיים בתחומים הללו ?

**קשיים בתחום הפונולוגי –**

* קשיים בזיהוי במרכיבים הצליליים של המילה, למשל חריזה, גם אם המילים לא "אמיתיות" , שטוזים, חלוקת מילים להברות למשל לקחת את המילה שלום ולמחוא כף לכל הברה במשפט.
* קושי בביצוע מניפולציות על צלילים בשפה הדבורה – כלומר במטלות שדורשות לא רק לזהות את הצלילים אלא לבצע פעולה עליהם – למשל המילה מטוס, עכשיו תגידו לי מטוס בלי "ט", נשאר "מאוס". כל ביצוע המניפולציות נעשה רק בעל פה, תוך הקשבה לצלילי הדיבור!
* החלפה של צלילים בעלי הידמות קולית בשפה הדבורה והכתובה – למשל כשילדים כותבים "גביש" במקום "כביש", "דבריה" במקום "טבריה", קושי בצלילים שיש להם קולות דומים.

**קשיים בתחום המורפולוגי** – ילדים ממציאים מילים....

 לדוגמא : ילדים משתמשים במבנים מורפולוגים וממציאים מילים חדשות , "הישחה" – עזר לשחות.

"להשפיץ" – לחדד, שמות הפעולה מתחילות בל'.

"אבטיחאי" – סיומת אי' – סיומת בעלי מקצוע.

מתוך דוגמאות אלו, אנו יודעים שלילדים יש ידע מורפולוגי מפותח, והם יוצרים מילים חדשות כשהם לא זוכרים את התבניות הנכונות. תופעה זו נפוצה, אך היא נעלמת עם הזמן.

* קושי בשימוש בשמות עצם בצורה נכונה, עלים, תארים – הילד מפיק מילים שלא עפ"י מבנים מוסכמים. בגילאי ג' ומעלה – "אנחנו ..........את המורה שלנו" , שורש – א.ה.ב – יש להשלים את המילה החסרה באמצעות השורש , וכך אני בודקת האם הם יודעים להפיק פועל בעזרת מבנה השורש.
* קושי בשימוש ובהבנה של מבנים מורפולוגים מורכבים - מבנים מורפולוגיים שכוללים בהם הרבה מידע, למשל במקום אנחנו אוהבים את המורה שלנו, יגיד אנחנו אהבתי את המורה שלנו

או ספריו, חברינו, אהבתיה – פעולה של אני אהבתי, גוף, זמן, - אם הילד לא מבין את המבנה המורפולוגי המורכב יכול להיות לו קושי בתחביר של השפט כולו.

**תחביר –**

* קושי בהבנה ובהבעה של משפטים מחוברים ומורכבים – מחוברים הכוונה שני משפטים פשוטים שמחוברים באמצעות ו' החיבור, מורכבים – כלומר שני משפטים פשוטים מחוברים באמצעות מילות קישור. ילד יכול להבין כל משפט פשוט בפני עצמו אך אם יש משפט מורכב כולל מילות קישור יכולה להיות בעיה בהבנה.
* שיבוש סדר המילים במשפט – למשל, במקום להגיד "אני יודע לאן ללכת", "לאן ללכת אני יודע".
* השמטת מיליות או שימוש לא תקין במיליות – מילות יחס, מילות קישור, במקום להגיד "דני נוסע באוטובוס", הילד יגיד "דני נוסע אוטובוס".
* קושי בהבנת מילות שאלה.

**סמנטיקה –**

חשוב לזכור שכשאני אומרת שילד יודע מילים קיים טווח של ידיעות של משמעות של מילה, מצב שבו אני לא מכיר בכלל מילה, עד לשלב שבו יש לנו ידע מעמיק של המשמעות שלה, איך משתמשים בה.

ובין הרצף הזה יש שלב, בין המקום שאני לא מכירה את המילה בכלל, להיחשפות המילה מבלי לדעת מה משמעותה, ולאחר מכן הבנה של המשמעות, ושימוש במילה לבסוף בתוך משפט.

**מה פירוש המילה "לדעת מילה" ?**

מתייחסים לשני מונחים נוספים –

* רוחב הלקסיקון של הילד – מתייחס לכמה מילים הילד יודע?
* עומק הלקסיקון של הילד – הידע שיש לילד על מילה מסוימת, האם הילד מכיר רק את ההגדרה, האם מכיר מילים נרדפות למילה? מילים הפוכות למילה? ביטויים שקשורים למילה.

 **לסיכום -** אוצר המילים של הילדים מתחיל להתפתח מרגע הלידה בעקבות היחשפות השפה, לכן ככל שילד חשוף יותר לשפה מגוונת ועשירה, אוצר המילים שלו יהיה עשיר יותר. גודל אוצר המילים תלוי בחשיפה!!!

רכישה מילונית מאוחרת – כשאנחנו מדברים על התפתחות השפה רוב הדגש מושם מרגע הלידה עד כניסה לכיתה א', בכיתה א' יש קפיצה בהתפתחות השפה מכיוון שבגילאים אלה יש תהליך של הבשלה של תהליך קוגניטיבית ורגשית וחברתית , ובגיל בית הספר הילדים לומדים בצורה פורמלית ידע מורכב בשיעורי הלשון, ההתפתחות נצפית בשלב זה קשורה לאוצר המילים גם לעומק ולרוחב, קריאה כתיבה בבית הספר. יש התפתחות של לקסיקון אורייני, פריטים מילוניים ספציפיים – מגוון מילים שמתארות רגשות (תסכול, אכזבה וכו'), לפתח אוצר מילים פורמלי מתחומי דעת שונים ( הנדסה, קודקוד, פיאודליזם), ללמוד מילים נרדפות, להבין שיש מילים שיש להם יותר ממשמעות אחת, מושגים כמו דמוקרטיה ואקלים, מילים בעלי מופשטות גבוהה כמו המילה "שחרור".

אפקט המתיו – מדבר על כך שהעשיר הופך עשיר יותר והעני הופך עני יותר – מי שיש לו הרבה התנסות בקריאה זה מרחיב את אוצר המילים שלו המשפר את הבנת הנקרא = המשפר את הרחבת הידע שלי באותו תחום.

קשיים בתחום הסמנטי –

* חסך בשמות עצם, פעלים, תארים ומילות תפקוד, כלומר לא יכירו מילים, לא יכירו תארים מסוימים, מילות תפקוד – כינויי גוף, מילות רמז "הזה".
* הבנת מילים מופשטות – "דמוקרטיה", "שחרור".
* ידע חלקי ומשובש של משמעות מילים – לב של אבן – יחשבו שהכוונה לב שעשוי מאבן, אלא שמשמעותו האמיתית -אופה קשה.
* קשיים בשליפה – קשיי שליפה מכונים בשפה המקצועית " דיסנומיה" - הקושי בא לידי ביטוי ביכולת לעבד לשמר ולשלוף את המילים מהזיכרון. לא אוכל להשתמש במילה בהקשר ובזמן המתאים.

לדוגמא - קושי לזכור את שמות ימי השבוע.